section_heading: Radnja
paragraph_text: Matt Bevilaqua i Sean Gismonte počnu s Christopherom obijati sefove u tvornici. Matt i Sean su previše entuzijastični oko napredovanja u zločinačkoj organizaciji. Posjećuju i Richieja Aprilea, predstavljaju se te ga slušaju kako zbija šale na račun Christophera i njegova velikog nosa. U Bada Bingu, Matt i Sean u zahodu se pokušaju predstaviti Tonyju Sopranu, ali su nervozni pa ulaze u detalje posla s Chrisom. Tony nazove Seana budalom jer nije obratio pozornost na mogućnost postojanja prislušnih uređaja.